Komisijos reglamentas (EB) Nr. 933/2002
2002 m. gegužės 31 d.
dėl tarifinių kvotų tam tikriems Šveicarijos kilmės žemės ūkio produktams taikymo ir tvarkymo, panaikinantis Reglamentą (EB) Nr. 851/95
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos ir Komisijos sprendimą 2002/309/EB, Euratomas, dėl 2002 m. balandžio 4 d. Mokslinio ir technologinio bendradarbiavimo susitarimo dėl septynių susitarimų sudarymo su Šveicarijos Konfederacija [1], ypač į susitarimą dėl prekybos žemės ūkio produktais [2] (toliau - susitarimas), ypač į jo 2 straipsnį,
kadangi:
(1) Būtina nustatyti tarifinių kvotų, nurodytų susitarimo 2 priede, tvarkymo taisykles.
(2) Šias tarifines kvotas turėtų tvarkyti Bendrijos valdžios institucijos ir valstybės narės pagal tarifinių kvotų tvarkymo režimą, numatytą 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento 2913/92 [3], nustatančio Bendrijos muitinės kodeksą, su paskutiniais pakeitimais, padarytais Komisijos reglamentu (EB) Nr. 444/2002 [4], įgyvendinimo nuostatas 308a, 308b, ir 308c straipsniuose.
(3) Kad būtų taikomos šios tarifinės kvotos, produktai privalo turėti Šveicarijos kilmės statusą pagal susitarimo 4 straipsnyje nurodytas taisykles.
(4) Tarifinė kvota valgomosioms vyšnioms, klasifikuojamoms KN subpozicijoje 08092095 pakeičia šiam produktui (eilės Nr. 09.0901) taikytą tarifinę kvotą, nustatytą Tarybos reglamente (EB) Nr. 851/95 [5]. Šis reglamentas tampa nebereikalingas ir turi būti panaikintas susitarimo įsigaliojimo dieną.
(5) Šiame reglamente numatytos priemonės atitinka Muitų kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
1. Pagal straipsnio 2 dalį tarifinės kvotos Šveicarijos kilmės produktams, išvardytiems šio reglamento priede, taikomos kasmet pagal muitų, nurodytų tame priede, normas nuo sausio 1 d. iki gruodžio 31d.
2. 2002 m. tarifinės kvotos pradedamos taikyti nuo birželio 1 d. iki gruodžio 31 d. Metiniai kiekiai proporcingai sumažinami atsižvelgiant į mėnesių, kai taikomos tarifinės kvotos skaičių.Tonos dalis suapvalinama iki kitos tonos.
2 straipsnis
1 straipsnyje nurodytas tarifines kvotas tvarko Komisija, remdamasi Reglamento (EEB) Nr. 2454/93 308a, 308b ir 308c straipsniais.
3 straipsnis
Nuo 2002 m. birželio 1 d. Reglamentas (EB) Nr. 851/95 panaikinamas.
4 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. gegužės 31 d.